  Наталья Тетерина Удмуртия 2018-тӥ арын тудву кошконлы дась. Со сярысь туннэ, 5-тӥ оштолэзе, юрттэт сётон техникаез возьматон дыръя элькунысь кивалтэтлэн тӧроез Ярослав Семёнов ивортӥз. Ми шимучыръёслы гинэ ӧвӧл, вуэз кысконэн, могӟетъёсты утялтонэн но вуэз возись арбериосты пуктонэн герӟаськем учыръёслы но дасесь. <…> Техника дась, личной состав быдэсак дась, ми эскеронъёс ялан ортчытъялом но дасяськом Ярослав Семенов, Удмуртиысь кивалтэтлэн тӧроезКызьы вераз Ижкар администрацилэн кивалтӥсезлэн нырысетӥ воштӥсез Сергей Задорожный, Удмуртилэн шоркараз югдур огсыр возиське. Али ӧнерчиос шунам ву кошкыны каналъёсты сузяло, дамбаын оборудование пукто. Тудвуэн нюръяськон ужрадъёслы элькун котьку сямен ик коньдон висъялоз. Премьер-министрлэн кылъёсызъя, югдур чакламлэсь секытгес луиз ке, уксё карлэн но элькунлэн резервъёсъя фондысьтызы но кутӥськоз. Ярослав Семёнов пусйиз, элькун тӧрлыкъёс пӧртэм службаосын ӵош югдурез чаклало. Огдырлы улон пунктъёс, сиськон интыос но эвакуацилы техника шимучырлы быдэсак дасесь. Тегъёс: Ижкар Удмуртия тудву Мерлык ЯрославСемёнов СергейЗадорожный  